A porszórásról más néven szinterezésről általában / Tudásbázis / Extrák / www.alchimistastudio.hu - Alchimista Studió
Az egyedi termékek specialistája Ma Gyárfás névnap van. Nyitó oldal Kapcsolat, elérhetőség Honlap térkép
// www.alchimistastudio.hu / Extrák / Tudásbázis / A porszórásról más néven szinterezésről általában
A porszórás egy korszerű és környezetbarát felületkezelési eljárás a korrózió védelemben. Alkalmas a legtöbb kovácsoltvas bútor, fémtárgy, korlát, kerítés, lakberendezési kiegészítő felületkezelésére. Kiváló korrózióvédelmet nyújt, és külön előnye, hogy a RAL színskála bármely árnyalatában elérhető.
A színek változatossága mellett a technológia alkalmas fényes, selyem, matt, struktúr, effekt hatások kialakítására is. Továbbá fémhatások, neon színek, króm felületek, antik hatású bevonatok, valamint hőálló és vegyszerálló bevonatok is készíthetők ezzel a technológiával.
Nagyon jól alkalmazható a modern, minimalista stílusú vagy épp a retró vonalú fémbútorokon, letisztult vagy épp mediterrán kül-és beltéri építészeti fémszerkezeteken illetve fémnyomással vagy lézervágással készülő lámpákon, lakberendezési termékeken.
Attól függően, hogy milyen alkalmazása, funkciója lesz a porfestéssel felületkezelt tárgynak, bútornak a rétegvastagság alapozással, dupla porszórással növelhető. Kültéri erkély, teraszkorlát, kerítés, ablakrács, kapu szinterezésekor a színtartósság miatt UV álló alapanyagot használnak.
Felület előkészítés: A bútorok, kovácsoltvas tárgyak felületét vegyi tisztítással vagy mechanikus homokszórással előkezelik. A vegyi kezelésnél a zsírtalanítást követően a tapadás fokozása érdekében foszfát réteget képeznek a felületen.
Porszórás: A megtisztított fémfelületre speciális porszóró pisztollyal felviszik a műanyagalapú porfestéket, mely a sztatikus feltöltődés következtében megtapad a felületen.
Beégetés: 160-180 C hevített légkeveréses kemencében, ráolvasztják a polieszter, vagy epoxi-polieszter alapú festékport a fém felületére.
Visszahűtés: a munkadarabokat visszahűtik és a rétegvastagság illetve a felület egyenletességének ellenőrzése után csomagolásra, szállításra kész a lefestett tárgy.
Innen is elérheti a több száz lehetséges felületkezelési színt. Lapozzon bele, és válassza ki az Ön lakása, háza, környezete színeihez leginkább passzolót.
Kültéri kovácsoltvas és modern fém építészeti vasmunkák további lehetséges felületkezeléséről itt olvashat.
A jelenlegi oldal elsődleges címe: http://alchimistastudio.hu/A-porszorasrol-mas-neven-szinterezesrol-altalaban-381/
Továbbá az alábbi címen is elérhető: http://alchimistastudio.hu/doc381/